b'\n_START_ARTICLE_\nSydtrafik\n_START_PARAGRAPH_\nSydtrafik er et dansk trafikselskab, der st\xc3\xa5r for den kollektive trafik i den jyske del af Region Syddanmark, mere specifikt Aabenraa, Billund, Esbjerg, Fan\xc3\xb8, Fredericia, Haderslev, Kolding, S\xc3\xb8nderborg, T\xc3\xb8nder, Varde, Vejen og Vejle kommuner._NEWLINE_Trafikken i den fynske del af Region Syddanmark varetages af FynBus.\n_START_SECTION_\nZoner og tasktomr\xc3\xa5der\n_START_PARAGRAPH_\nSydtrafik er som alle andre trafikselskaber, inklusiv DSB delt op i zoner. Billetterne i busserne koster priser alt efter hvor mange zoner man rejser igennem. Sydtrafik er desuden delt op i 3 takstomr\xc3\xa5der: Sydtrafik Vest (SYDV, Tidl. Ribe Amt samt tidl. R\xc3\xb8dding Kommune), Sydtrafik \xc3\x98st (SYD\xc3\x98, den del af Vejle Amt, der kom med i Region Syddanmark) og Sydtrafik Syd (SYDS, tidl. S\xc3\xb8nderjyllands Amt)._NEWLINE_Takstomr\xc3\xa5derne bruges hovedsageligt af DSB. De bestemmer nemlig om det er muligt at bruge Hypercard og Wildcard. Det er f. eks kun muligt at bruge Wildcard hvis man krydser en af disse takstomr\xc3\xa5der p\xc3\xa5 sin rejse. Rejser man indenfor disse takstomr\xc3\xa5der med DSB, vil billetterne printes ud i Sydtrafiks navn, og man kan ikke f\xc3\xa5 rabat p\xc3\xa5 sine rejser. Bruger man Hypercard hos Sydtrafik eller DSB, kan man rejse frit imellem byerne i den af de 3 takstomr\xc3\xa5der man bor i, samt til sit uddannelses sted._NEWLINE_Takstomr\xc3\xa5derne har eksisteret siden de nye trafiksselskabers stiftelse ved kommune-sammenl\xc3\xa6gningerne og oprettelse af regionerne. Takstomr\xc3\xa5derne, er opdelt efter de gamle trafikselskaber. Alts\xc3\xa5 SYDS er S\xc3\xb8nderjyllands Amt og det gamle Sydbus. SYDV er Ribe Amt og det gamle Ribe Amts trafikselskab. SYD\xc3\x98 er det gamle Vejle Amt og Vejle Amts trafikselskab. Zonerne bliver sommetider opdateret og tilpasset, s\xc3\xa5 de passer til passagerernes rejsevaner og priser.\n_START_SECTION_\nUdbud af k\xc3\xb8rsel\n_START_PARAGRAPH_\nSydtrafik st\xc3\xa5r ikke selv for selve busserne og deres chauff\xc3\xb8rer. Alle ruter bliver nemlig k\xc3\xb8rt p\xc3\xa5 udbud, som vognm\xc3\xa6nd har budt ind p\xc3\xa5, hvor det selskab som kommer med det lukrative tilbud p\xc3\xa5 bestemte ruter, vinder k\xc3\xb8rslen. Blandt vognm\xc3\xa6nd i Sydtrafik er; Tide Bus, Umove, Arriva og City-Trafik.\n_START_SECTION_\nStoppesteder\n_START_PARAGRAPH_\nSydtrafiks stoppesteder, kan kendes p\xc3\xa5 bl\xc3\xa5 skilte med en hvid bus og et Sydtrafik logo p\xc3\xa5. Ellers gule skilte med en sort bus og et Sydtrafik-logo p\xc3\xa5, alt efter om det er et regional- eller bybus stoppested. P\xc3\xa5 stoppesteder hvor der b\xc3\xa5de stopper regional og bybusser, er skiltene b\xc3\xa5de bl\xc3\xa5 og gule med en bus p\xc3\xa5.\n_START_SECTION_\nHovedkvarter\n_START_PARAGRAPH_\nSydtrafik holder til i en h\xc3\xb8jhusbygning p\xc3\xa5 Baneg\xc3\xa5rdspladsen i Vejen, som ligger i det tidligere Ribe Amt, og lige p\xc3\xa5 skillelinjen imellem de 3 takstomr\xc3\xa5der.\n_START_SECTION_\nDesign\n_START_PARAGRAPH_\nAlle Sydtrafiks busser, k\xc3\xb8rer efter et bestemt design-set, bestemt af Sydtrafik. Alle de lokale og regionale busser, er m\xc3\xb8rkebl\xc3\xa5 med et stort hvidt "S" p\xc3\xa5 siden, inspireret fra Sydtrafiks logo. Bybusserne er gule og har ligeledes det Sydtrafik inspirerede "S" p\xc3\xa5 siden af bussen, dog i sort. Enkle busser k\xc3\xb8rt af vognmanden Thykj\xc3\xa6r A/S, er dog lys gule med et stort "Thykj\xc3\xa6r" logo over siden. Dette er et levn fra det tidligere Vejle Amts Trafikselskab, hvor vognm\xc3\xa6ndene m\xc3\xa5tte k\xc3\xb8re i sine egne design-set. Ved kontraktudl\xc3\xb8b eller fornyelse, skal alle busser dog k\xc3\xb8re efter Sydtrafiks nye design-set.'